Administrația Națională de Meteorologie a emis un Cod galben de furtună, valabil în judeţele Gorj şi Mehedinţi. Meteorologii anunţă inclusiv căderi de grindină.
Meteorologii au emis, luni seară, o avertizare cod galben de furtună, valabilă pentru zone din judeţele Gorj şi Mehedinţi.
Potrivit ANM, luni, de la 19.20 la 20.20, este cod galben în judeţul Gorj, localităţile Motru, Cătunele, Godineşti, Glogova, Ciuperceni şi în judeţul Mehedinţi, localităţile Bala, Şişeşti, Malovăţ, Broşteni, Ponoarele, Floreşti, Căzăneşti, Husnicioara şi Şovarna.
”Se vor semnala : averse care vor acumula peste 20…30 l/mp, descărcări electrice, intensificări ale vântului, grindină”, a transmis ANM.
Sursa: Newsinn